CELEX: 32004R2104
Language: mt
Date: 2004-12-09 00:00:00
Title: Regolament tal-Kummissjoni (KE) Nru 2104/2004 tad- 9 ta' Diċembru 2004 li jwassal għall-klawsoli ta’ applikazzjoni tar-Regolament (KE) Nru 639/2004 tal-Kunsill li għandu x’jaqsam ma’ l-immaniġġjar tal-flotot tas-sajd reġistrati lir-reġjuni ultraperiferali

5.7.2006   
            
            
               MT
            
            
               Il-Ġurnal Uffiċjali ta' l-Unjoni Ewropea
            
            
               356
            
         REGOLAMENT TAL-KUMMISSJONI (KE) Nru 2104/2004
   tad-9 ta' Diċembru 2004
   li jwassal għall-klawsoli ta’ applikazzjoni tar-Regolament (KE) Nru 639/2004 tal-Kunsill li għandu x’jaqsam ma’ l-immaniġġjar tal-flotot tas-sajd reġistrati lir-reġjuni ultraperiferali
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill Nru 2371/2002 ta’ l-20 ta’ Diċembru 2002 li għandu x’jaqsam mal-konservazzjoni u l-esplojtazzjoni sostenibbli tar-riżorsi tal-qasam tas-sajd fl-ambitu tal-politika komuni tas-sajd (1), u notevolment l-Artikolu 11(5), tiegħu,
   Wara li kkunsidrat ir-Regolament tal-Kunsill (KE) Nru 639/2004 tat-30 ta’ Marzu 2004 li għandu x’jaqsam ma’ l-immaniġġjar tal-flotot tas-sajd reġistrati fir-reġjuni ultraperiferali (2), u notevolment Artikolu 1(2) tiegħu, il-Artikolu 4(3) tiegħu,
   Billi:
   
               (1)
            
            
               Ir-Regolament (KE) Nru 639/2004 jistabbilixxi, għall-immaniġġjar tal-flotot tas-sajd tar-reġjuni ultraperiferiċi, derogi li t-tul ta' żmien tagħhom huwa limitat sa' l-31 ta' Diċembru 2006. Dawn id-derogi jikkonċernaw is-sistema ta’ dħul fil-flotta tas-sajd u ta’ ħruġ mill-flotta tas-sajd, indikati fir-Regolament (KE) Nru 2371/2002 tal-Kunsill ta' l-20 ta' Diċembru 2002 li għandu x'jaqsam mal-konservazzjoni u l-esplojtazzjoni sostenibbli tar-riżorsi tas-sajd fl-ambitu tal-politika komuni tas-sajd, kif ukoll l-għajnuniet għar-rinnovazzjoni u l-immodernar tal-flotta indikati fir-Regolament (KE) Nru 2792/1999 tal-Kunsill (3).
            
         
               (2)
            
            
               Ir-Regolament (KE) Nru 639/2004 jistabbilixxi li l-livelli ta’ referenzi speċifiċi għal kull segment ta’ flotta fir-reġjuni ultraperiferali għal Franza u l-Portugall huma l-objettivi fl-aħħar ta’ l-2002 tal-programmi ta’ gwida mifruxa fuq bosta snin IV (“MAGP”).
            
         
               (3)
            
            
               Għall-Gżejjer Kanari l-iffissar tal-livelli speċifiċi ta' referenza għandhom isegwu avviċinament konformi ma’ dak li kien segwit għall-iffissar ta’ l-objettivi fl-ambitu tal-MAGP IV, filwaqt li jkunu kunsidrati l-limiti tal-possibbiltajiet ta’ sajd għad-dispożizzjoni tal-flotot konċernati. Għal dan l-effet il-kumitat xjentifiku, tekniku u ekonomiku tas-sajd (STECF) ta’ l-opinjoni tiegħu fir-rapport tas-sezzjoni ta’ Marzu/April 2004 dwar il-possibbiltajiet ta’ sajd tal-flotot reġistrati fil-Gżejjer Kanari. Barra minn hekk, eżaminazzjoni tal-possibbiltajiet ta’ sajd tal-flotot reġistrati fil-Gżejjer Kanari u attivitajiet fl-ambitu ta’ l-akkordji bilaterali u multilaterali kienet ukoll magħmula minn Spanja u l-Kummissjoni. Skond il-Kummissjoni, ebda wieħed minn dawn l-eżaminazzjonijiet u rapporti ma ppermetta bħala konklużjoni l-possibbiltà ta’ espansjoni tal-flotot attwalment irreġistrati fil-Gżejjer Kanari.
            
         
               (4)
            
            
               L-Istati Membri għandhom jikkunsidraw l-evoluzzjoni tal-flotot reġistrati r-reġjuni ultraperiferali fir-rapport annwali indikat fir-Regolament (KE) Nru 1438/2003 tal-Kummissjoni tat-12 ta’ Awissu 2003 li jistabbilixxi l-klawsoli ta’ applikazzjoni tal-politika komunitarja fil-qasam tal-flotta definita fil-Kapitolu III tar-Regolament (KE) Nru 2371/2002 (4) tal-Kunsill
            
         
               (5)
            
            
               Il-Kummissjoni kkunsidrat id-dikjarazzjoni addizzjonali tal-Kunsill tat-30 ta’ Marzu 2004 (5) li għandha x’taqsam mad-disposizzjonijiet ta’ applikazzjoni tar-Regolament (KE) Nru 639/2004, u notevolment fejn għandha x’taqsam is-segmentazzjoni l-aktar adatta skond it-tip ta’ sajd, l-opinjonijiet xjentifiċi dwar il-qagħda tar-riservi indikati u t-trattament ġust tal-flotot li joperaw fuq l-istess riservi.
            
         
               (6)
            
            
               Dan ir-Regolament għandu japplika mid-data ta’ applikazzjoni tar-Regolament (KE) Nru 639/2004.
            
         
               (7)
            
            
               Il-miżuri previsti f’dan ir-Regolament huma konformi ma’ l-opinjoni tal-kumitat tas-sajd u ta’ l-akwakultura.
            
         IDDEĊIDIET DAN IR-REGOLAMENT:
   Artikolu 1
   Livelli ta’ referenzi speċifiċi
   Il-livell tar-referenzi speċifiċi għall-flotot reġistrati fir-reġjuni ultraperiferali ta’ Franza, tal-Portugal u ta’ Spanja huma ffissati fl-Anness skond is-segment ta’ flotta.
   Dawn il-livelli speċifiċi ta’ referenza huma l-livelli massimi ta’ kapaċità, f’termini ta’GT u kW, li l-Istati Membri huma awtorizzati li jaċċettaw permezz ta’ ammissjonijiet fil-flotta bid-deroga tad-disposizzjonijiet ta’ l-Artikolu 13 tar-Regolament (KE) Nru 2371/2002.
   Artikolu 2
   Kontroll tal-livelli speċifiċi ta’ referenza
   Għal kull segment indikat fl-ewwel Artikolu, il-livell ta’ referenza f’tunnellaġġ u f’ kapaċità għal kull data wara l-31 ta’ Diċembru 2002 hi l-istess għall-livell ta’ referenza kif inhu ffissat fl-Anness għal dan is-segment imnaqqas, rispettivament, tat-tunnellaġġ u tal-kapaċità tal-bastimenti ta’ l-imsemmi segment li ħallew il-flotta wara l-31 ta’ Diċembru 2002 minħabba għajnuna pubblika.
   Artikolu 3
   Konsolidazzjoni ta’ livelli ta’ referenza
   Fl-31 ta' Diċembru 2006, il-Kummissjoni tikkalkula għal kull Stat Membru it-total ta' kapaċitajiet f'GT u f'kW tal-flotot reġistrati fir-reġjuni ultraperiferali, u tad-dħul f’dawn il-flotot deċiż skond id-disposizzjonijiet ta’ l-Artikolu 2 tar-Regolament (KE) Nru 639/2004 li ma kinux reġistrati sa dik id-data.
   Dan it-total hu miżjud mal-livelli ta’ referenza tal-flotta metropolitana. Ir-riżultat li jkun akkwistat b’dan il-mod jistabbilixxi mill-1 ta' Jannar 2007 il-livelli ta' referenza tal-flotta ta' l-Istat Membru.
   Artikolu 4
   Kontribuzzjoni għar-rapporti annwali
   Fir-rapport annwali previst mill-Artikolu 12 tar-Regolament (KE) Nru 1438/2003, l-Istati Membri konċernati jikkunsidraw l-evoluzzjoni tal-flotot reġistrati fir-reġjuni ultraperiferali.
   L-informazzjonijiet li jikkonċernaw is-sena 2003 huma inklużi fir-rapporat annwali għall-2004.
   Artikolu 5
   Dħul fis-seħħ
   Din ir-Regolament jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
   Hu applikabbli mill-1 ta’ Jannar 2003
   
      Dan ir-Reġolament hu obbligatorju fl-intiera tiegħu u japplika direttament fl-Istati Membri kollha.
      Magħmul fi Brussel, nhar id-9 ta' Diċembru 2004.
      
         
            Mill-Kummissjoni
         
         Joe BORG
         
            Membru tal-Kummissjoni
         
      
   
   
      (1)  ĠU L 358 tat-31.12.2002, p. 59.
   
      (2)  ĠU L 102, 7.4.2004, p.9.
   
      (3)  ĠU L 337 ta’ l- 31.12.1999, p.10. Regolament emendat finalment mir-Regolament (KE) Nru 1421/2004 (ĠU L 260 tas-6.8.2004, p.1).
   
      (4)  ĠU L 204, 13.8.2003, p. 21. Regolament emendat finalment mir-Regolament (KE) Nru 916/2004 (ĠU L 163, 30.4.2004, p.81).
   
      (5)  Id-Dokument tal-Kunsill Nru 7520/04 ADD1 tad-19 ta’ Marzu 2004.
   
      ANNESS
      Livelli speċifiċi ta’ referenza għall-flotot tas-sajd reġistrati fir-reġjuni ultraperiferali ta’ Franza, tal-Portugall u ta’ Spanja
      
                  Spanja
               
            
                  Segment ta' flotta
               
               
                  Kowd tas-segment
               
               
                  GT
               
               
                  kW
               
            
                  Il-Ġżejjer Kanari. Tul < 12 m Ibħra ta' UE
               
               
                  CA1
               
               
                  2.878
               
               
                  23.202
               
            
                  Il-Ġżejjer Kanari. Tul > 12 m. Ibħra ta' UE
               
               
                  CA2
               
               
                  4.779
               
               
                  16.055
               
            
                  Il-Gzejjer Kanari. Tul > 12 m. Ibħra internazzjonali u pajjiżi terzi
               
               
                  CA3
               
               
                  51.167
               
               
                  90.680
               
            
                  Total
               
               
                   
               
               
                  58.824
               
               
                  129.937
               
            
         
      
                  Franza
               
            
                  Segment ta' flotta
               
               
                  Kowd tas-segment
               
               
                  GT
               
               
                  kW
               
            
                  Réunion. Speċijiet li jgħixu qrib qiegħ il-baħar u pelaġiċi. Tul < 12 m
               
               
                  4FC
               
               
                  1.050
               
               
                  14.000
               
            
                  Réunion. Speċijiet pelaġiċi > 12 m
               
               
                  4FD
               
               
                  9.705
               
               
                  24.610
               
            
                  Gujana. Speċijiet li jgħixu qrib qiegħ il-baħar u pelaġici. Tuql < 12 m
               
               
                  4FF
               
               
                  400
               
               
                  5.250
               
            
                  Gujana. Sajd tal-gambli.
               
               
                  4FG
               
               
                  6.526
               
               
                  19.726
               
            
                  Gujana. Speċijiet pelaġiċi. Bastimenti tas-sajd f'ibħra miftuħa.
               
               
                  4FH
               
               
                  3.500
               
               
                  5.000
               
            
                  Martinique. Speċijiet li jgħixu qrib qiegħ il-baħar u pelaġiċi.Tul < 12 m
               
               
                  4FJ
               
               
                  2.800
               
               
                  65.500
               
            
                  Martinique. Speċijiet pelaġiċi. Tul > 12 m
               
               
                  4FK
               
               
                  1.000
               
               
                  3.000
               
            
                  Guadeloupe. Speċijiet li jgħixu qrib qiegħ il-baħar. Tuq < 12 m
               
               
                  4FL
               
               
                  4.100
               
               
                  105.000
               
            
                  Guadeloupe.Speċijiet pelaġiċi.Tul > 12 m
               
               
                  4FM
               
               
                  500
               
               
                  1.750
               
            
                  Total
               
               
                   
               
               
                  29.581
               
               
                  243.836
               
            
         
      
                  Portugall
               
            
                  Segment ta' flotta
               
               
                  Kowd tas-segment
               
               
                  GT
               
               
                  kW
               
            
                  Madejra. Speċijiet li jgħixu qrib qiegħ il-baħar. Tul < 12 m
               
               
                  4K6
               
               
                  680
               
               
                  4.574
               
            
                  Madejra. Speċijiet li jgħixu qrib qiegħ il-baħara u pelaġiċi. Tul > 12 m
               
               
                  4K7
               
               
                  5.354
               
               
                  17.414
               
            
                  Madejra. Speċijiet pelaġiċi. Tartarun. Tul > 12 m
               
               
                  4K8
               
               
                  253
               
               
                  1.170
               
            
                  Azores. Speċijiet li jgħixu qrib qiegħ il-baħar.Tul < 12 m
               
               
                  4K9
               
               
                  2.721
               
               
                  20.815
               
            
                  Azores. Speċijiet li jgħixu qrib qiegħ il-baħar u pelaġiċi. Tul > 12 m
               
               
                  4KA
               
               
                  14.246
               
               
                  36.846
               
            
                  Total
               
               
                   
               
               
                  23.254
               
               
                  80.819